**СЪОБЩЕНИЕ ЗА**

**ПРОВЕЖДАНЕ НА КОНСУЛТАЦИИ И ОБЩЕСТВЕНО ОБСЪЖДАНЕ**

**по** **проект на програма „Транспортна свързаност“ 2021-2027** **и**   
**Доклад за** **Екологична оценка с приложенията към него**

1. **Информация за Възложителя на програмата**

Възложител: Министерство на транспорта, информационните технологии и съобщенията

Пълен пощенски адрес: гр. София 1000, ул. „Дякон Игнатий“ № 9

Лица за контакти:

инж. Галина Василева, Директор дирекция „Координация на програми и проекти“;

Мартин Георгиев, началник на отдел „Програмиране”, дирекция „Координация на програми и проекти”;

инж. Ивета Колева, главен сътрудник по управление на европейски проекти и програми в отдел „Програмиране”, дирекция „Координация на програми и проекти”

телефони: 02/9409 885; 02/9409 395, е-mail: Programming@mtitc.government.bg

1. **Обща информация за предложената програма**

**а) Основание за изготвяне на програмата**

Изготвянето на програми за периода 2021-2027 г. се основава на предложението за Регламент на Европейския парламент и на Съвета за определяне на общоприложими разпоредби (Общ Регламент) и предложението за Регламент относно Европейския фонд за регионално развитие и Кохезионния фонд.

С приемането на Постановление № 142 на Министерски съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 – 2027 г. се установява правната рамка за подготовка на програмните документи за новия програмен период. С Решение №196 на Министерски съвет от 11 април 2019г. (изменено с Решение №495/21.07.2020г.) са одобрени Анализ на социално-икономическото развитие на България 2007-2017 г. за определяне на националните приоритети за периода 2021-2027 г., Списък с целите на политиките, които да бъдат подкрепени през програмен период 2021-2027 г., и на Списък с програми и водещи ведомства за разработването им. С Решение №335 на Министерски съвет от 7 юни 2019 г. (изменено с Решение № 496/21.07.2020 г.) е одобрено индикативното финансово разпределение на средствата от Европейския социален фонд, Европейския фонд за регионално развитие и Кохезионния фонд за програмен период 2021-2027 г. по цели на политиката и програми.  [С Решение № 368 на МС от 25 юни 2019 г. е одобрен списък с действия, отговорни институции и срокове за изпълнение на хоризонталните и тематичните отключващи условия за средствата от Европейския фонд за регионално развитие, Европейския социален фонд+, Кохезионния фонд, Европейския фонд за морско дело и рибарство, фонд „Убежище и миграция“, фонд „Вътрешна сигурност“ и Инструмента за управление на границите и визите за програмен период 2021–2027 г.](https://www.eufunds.bg/sites/default/files/uploads/eip/docs/2019-09/19RH368.pdf)

Министерство на транспорта, информационните технологии и съобщенията е определено за водещо ведомство при разработването на програма „Транспортна свързаност” (ПТС) за периода 2021-2027 г.

**б) Период на действие и етапи на изпълнение на програмата**

Програма „Транспортна свързаност“ се изготвя за периода 2021-2027 г., с допустимост на разходите до 31.12.2029 г.

**в) Териториален обхват**

Национален.

**г) Засегнати елементи от Националната екологична мрежа /НЕМ/**

Програма „Транспортна свързаност“ 2021-2027 г. е с национален обхват, като включените в нея дейности и проекти засягат и елементи на НЕМ.

**д) Основни цели на програмата**

ПТС се разработва за периода 2021 – 2027 г., като са идентифицирани следните цели на политиката, за реализацията на които програмата ще допринесе:

* **Цел на политиката (ЦП 3)**: „По-добре свързана Европа чрез подобряване на мобилността и регионалната свързаност на ИКТ“;
* **Цел на политиката (ЦП 2):** „По-зелена, нисковъглеродна Европа чрез насърчаване на чист и справедлив енергиен преход, зелени и сини инвестиции, кръгова икономика, приспособяване към изменението на климата и превенция и управление на риска“.

За постигане на целите са идентифицирани специфични цели, приоритети и допустими дейности.

**е) Финансиране на програмата**

Програма „Транспортна свързаност“ 2021-2027 г. ще бъде съ-финансирана от Европейския фонд за регионално развитие, Кохезионния фонд на ЕС и от държавния бюджет на Република България.

**ж) Срокове и етапи на изготвянето на плана и наличие, нормативно регламентирано на изискване за обществено обсъждане или др. процедурна форма за участие на обществеността**

Работата по програмирането сe подкрепя от тематична работна група, определена със Заповед № РД-08-572/28.11.19 г. на министъра на транспорта, информационните технологии и съобщенията. ПТС 2021-2027г. ще бъде одобрена официално с Решение на Европейската комисия (ЕК) и ще бъде част от Споразумението за партньорство между Република България и ЕК.

Съгласно чл. 14, ал. 2 от ПМС № 142/2019 г. по проекта на програмата трябва да се организира най-малко едно обществено обсъждане, което може да се проведе и дистанционно. Дистанционното обсъждане се осъществява в електронна среда, в реално време.

За провеждане на консултации по доклада за екологична оценка и проекта на програмата следват разпоредбите на чл.20 от Наредбата за условията и реда за извършване на екологична оценка на планове и програми.

В Доклада за ЕО са разгледани последователно два варианта/проекта на ПТС 2021-2027 г. – първи проект от м. март 2020 г. ([линк](https://www.eufunds.bg/bg/optti/node/4286)) и втори проект от м. януари 2021 г. ([линк](https://www.eufunds.bg/bg/optti/node/6712)), които се разглеждат като две възможни алтернативи за реализиране на програмата.

1. **Информация за органа, отговорен за прилагането на програмата**

Отговорен орган за прилагането на програмата е Министерство на транспорта, информационните технологии и съобщенията.

1. **Орган за приемане/одобряване/утвърждаване на програмата**

ПТС 2021-2027 г. се одобрява от Министерски съвет и Европейска комисия.

1. **Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите**

Дължимата такса в размера, определен съгласно Тарифата за таксите, които се събират в системата на Министерство на околната среда и водите е заплатена на 15.02.2021 г. с платежен документ № Е01218.

1. **Място за публичен достъп**

Документите (Проекта на ПТС 2021-2027 г., Доклад за ЕО с приложения, в т.ч. Нетехническо резюме на Доклада за ЕО) са предоставени за публичен достъп:

* На интернет-страницата на оперативна програма „Транспорт и транспортна инфраструктура“: https://www.eufunds.bg/bg/optti/node/6813
* В сградата на Министерство на транспорта, информационните технологии и съобщенията, на адрес: гр. София 1000, ул. „Гурко“ № 6, ет.4, фоайе, всеки работен ден от 9.30 до 17.30 ч.

1. **Време за публичен достъп**

33 дни от датата на публикуване на настоящото съобщение: от 23.02.2021г. до 28.03.2021г.

1. **Начин за изразяване на становища**

Становищата и мненията могат да се депозират на място в сградата на Министерство на транспорта, информационните технологии и съобщенията - гр. София 1000, ул. „Дякон Игнатий“ № 9 и/или на електронна поща: [Programming@mtitc.government.bg](mailto:Programming@mtitc.government.bg) до 28.03.2021г., включително.

**9. Обществено обсъждане**

С оглед епидемиологичната обстановка в страната и предвид разпоредбата на чл. 14, ал. 2 от ПМС № 142/2019 г., общественото обсъждане ще се проведе дистанционно, в електронна среда, в реално време на 29.03.2021 г. от 14:00 ч. посредством платформата Zoom.

Желаещите следва да изпратят заявка за участие в общественото обсъждане до 17.00 часа на 24.03.2021 г. на електронен адрес: [Programming@mtitc.government.bg](mailto:Programming@mtitc.government.bg), като посочат **1. име, 2. електронна поща и 3. дали желаят да се включат като гражданин или представител на институция/фирма/друго**. След получаване на покана от страна на организатора, участниците следва да разполагат с инсталирана платформа Zoom. Апелираме това да бъде направено преди деня на общественото обсъждане.